भारत में एक्टिंग पर आधारित एकमात्र रियलिटी शो – ज़ी टीवी के ‘इंडियाज़ बेस्ट ड्रामेबाज़‘ ने इस सीजन में अपने जबर्दस्त टैलेंट से दर्शकों को मोहित कर लिया है। इन नन्हें ड्रामेबाज़ों ने अपने मासूम और नटखट अंदाज के साथ-साथ अपनी अभिनय कुशलता से दर्शकों को दीवाना बना दिया है। इसके अलावा तीनों जजों – हुमा कुरैशी, विवेक ओबेराय और ओमंग कुमार के बीच दिलचस्प केमिस्ट्री और होस्ट्स – शांतनु माहेश्वरी और विघ्नेश पांडे की मस्ती से भरी जुगलबंदी ने इस शो में दर्शकों की दिलचस्पी और बढ़ा दी है।